เมื่อวันที่  2  พ.ค. นายปกป้อง ส่องเมือง ผู้อำนวยการสำนักงานศูนย์เทคโนโลยีสารสนเทศ (สทส.) ม.ธรรมศาสตร์ ออกแถลงการณ์ถึงความคืบหน้า กรณีเซิร์ฟเวอร์ของม.ธรรมศาสตร์โดนโจมตีว่า ขณะนี้ม.ธรรมศาสตร์ ได้ดำเนินการตรวจสอบข้อมูลการจราจรทางอินเตอร์เน็ตของเซิร์ฟเวอร์ โดยลักษณะของการใช้ชุดคำสั่งของโปรแกรมทางคอมพิวเตอร์มีรูปแบบคล้ายกับกรณี Hidden Cobra ที่แฮ็กเกอร์จากเกาหลีเหนืออยู่เบื้องหลัง และได้ตัดการเชื่อมต่อระบบเครือข่ายของเซิร์ฟเวอร์ดังกล่าวเรียบร้อยแล้ว ปิดช่องทางการจราจรทางอินเตอร์เน็ตที่อาจเป็นช่องโหว่หรือสาเหตุทั้งหมด จัดเตรียมเจ้าหน้าที่เพื่อดำเนินการเฝ้าระวังมากยิ่งขึ้น และได้วางแผนดำเนินการ ดังนี้  1 . ขยายประสิทธิภาพของอุปกรณ์ Firewall ให้สามารถทำงานได้ครอบคลุมมากขึ้น  2 . เพิ่มขนาด/เงื่อนไขของอุปกรณ์ IPS ให้ตรวจจับเข้มงวดในระดับสูงขึ้น  3 . เพิ่มอุปกรณ์ที่สามารถ วิเคราะห์+ตรวจจับ การบุกรุก/โจมตี รูปแบบใหม่ๆ และแจ้งเตือนผู้ดูแลระบบได้อย่างมีประสิทธิภาพมากขึ้น